**Kā strādāja un strādās Skaistkalnes vidusskola Covid 19 laikā.**

**S**ākot ar 13. martu Skaistkalnes vidusskola strādāja attālināti no mājām. **Skola īstenoja pašvadītu mācību procesu ar skolēnu savstarpējās mācīšanās elementiem.** Skolotāji , bija uzsākuši ar **23.03.2020.g**. attālinātu mācību procesu, izmantojot e-klasi, uzdevumi.lv, WhatsApp un citas attālinātās metodes, iepriekš informējot skolas vadību. Visas mācību stundas un konsultācijas notika attālināti pēc stundu saraksta, arī interešu izglītība.. Ja skolotājam nebija iespējams strādāt attālināti mājās, to varēja izdarīt skolas telpās kur ir IT un internets, kopētājs, skeneris, printeris, skolas bibliotēka. .Tiem skolēniem, kuriem nebija pieejami IT rīki (mums ir tādi 6), skolotāji sagatavoja darba lapas un skolas šoferis divas reizes nedēļā piegādāja norunātā vietā. Pateicoties IZM piešķirtiem IT rīkiem, skolēniem bija iespēja sazināties ar skolu un skolotājiem. Diemžēl daļai no skolēniem bija veci datori vai telefoni, kuri neļāva izmantot mūsdienīgās programmas, vai bija viens dators uz 4-5 skolēniem, kas apgrūtināja mācības un interneta piekļuvi.

Ir noslēdzies kārtējais mācību gads. Pēdējie mācību mēneši bija izaicinājums mums visiem – skolēniem,  vecākiem un pedagogiem. Lepojos, ka mēs šo izaicinājumu kopā esam godam izturējuši! Krīzes situācija ir ieviesusi izmaiņas ne tikai ikdienas darba procesā, bet arī 9. un 12. klases mācību gada noslēguma aktivitātēs. 2019./2020. mācību gada noslēgumā valsts pārbaudes darbi – eksāmeni par vispārējās pamatizglītības ieguvi nebija  jākārto 9. klases skolēniem.

Gan 9. klases, gan 12. klases skolēniem bija svinīgie pasākumi- pamatizglītības apliecību un vispārējās vidējās izglītības atestātu un sertifikātu izsniegšana, ievērojot visus valstī noteiktos ierobežojumus saistībā ar publiskiem pasākumiem. 9. klases skolēniem apliecību izsniedza 13. jūnijā bet 12.klašu skolēniem atestātu un sertifikātu izsniegšana – 25. jūlijā. Šogad kopā ar atestātu piecas divpadsmitās klases skolnieces saņēma Jelgavas Tehnikuma kvalifikācijas apliecību par lietvedes profesijas iegūšanu.

Skaistkalnes vidusskolā  mācās labi un gudri skolēni, par ko liecina 29.05. pasniegtās Vecumnieku novada naudas balvas 17 mūsu skolniekiem par labām un teicamām sekmēm un veiksmīgu piedalīšanos konkursos ,olimpiādēs un ZPD. Divpadsmitās klases skolniecei piešķirta Latvijas Simtgades izcilnieku balva .

2020./2021. mācību gads skolai nāks ar jaunu veidolu un daudz pozitīviem jaunumiem. Sākot ar jauno mācību gadu, Skaistkalnes vidusskolā mainīsies veids, kā tiks organizētas mācības pamata un vispārējā vidējā izglītībā. Veiktie grozījumi Vispārējās izglītības likumā un jaunie noteikumi par pamatizglītības un vidusskolas standartiem turpmāk skolai nodrošinās lielāku brīvību .Tādējādi visiem bērniem skolā būs vienlīdzīgas iespējas attīstīt savas spējas un talantus. Jau šajā vasarā skolēniem, kas 1. septembrī sāks mācības 10. klasē ir jāizvēlas, ko mācīties vidusskolā. Skola skolēnu izvēlei piedāvā 2 mērķtiecīgi izveidotos padziļinātos kursu komplektus ar 3 padziļinātiem kursiem katrā no tiem. . Skaistkalnes vidusskola piedāvā **Vispārējās vidējās izglītības matemātikas un dabaszinātņu virziena programmu** un **Vispārējās vidējās izglītības humanitārā un sociālā virziena programmu** vienu vai vairākiem padziļinātajiem kursiem. Izglītības programmu piedāvājums individuālu līmenī ir pārdomāts un veidots, ņemot vērā gan skolu reālās iespējas, gan skolēnu vajadzības. Pilnveidotu pirmsskolas izglītības saturu Skaistkalnes vidusskola realizē jau no 2019.gada 1.septembra. Jaunā mācību satura ieviešana skolā sāksies 2020.gada 1.septembrī 1., 4. ,7.un10. klasē , 2021. gada 1. septembrī – 2., 5., 8 ., un 11.klasē, bet 2022. gada 1. septembrī – 3., 6. ,9., un 12. klasē.

Izglītības process no 1. septembra Skolā tiek organizēts klātienē (A modelis), ja epidemioloģiskā situācija ir līdzīga kā tagad. Klātienes mācību process būs grūtri reālizēt,jo visos izglītības līmeņos ir jāievēro nepieciešamie drošības pasākumi – jānodrošina savlaicīga informēšana, jāievēro higiēna, personiskā veselības stāvokļa uzraudzība un distancēšanās.

Distancēšanās Skolā ir saistīta ar koplietošanas telpu piepildījumu un izglītojamo plūsmu koordinēšanu, lai pēc iespējas izslēdzgt plūsmu pārklāšanos un drūzmēšanos. Tieši šis aspekts skolai sagādā grūtības, jo skolai ir šauri koridori. Liela atbildība būs uzlikta uz skolotāju pleciem. Varianti ir dažādi:

* nosakot atšķirīgu mācību stundu laiku-mazā skola sāks mācīties 8.30, bet lielā-8.40.
* Skolēni būs katrs savā klasē, bet skolotāji ies noteiktā klasē, izņemot fiziku, ķīmiju ,informātiku, dziedāšanu (5.-12.klases)un tehnoloģijas un dizains.
* 1.-4.klases strādā savās klasēs un visi skolotāji iet klasē.
* Ēdināšana notiek četrās reizēs pa 3 klasēm, ievērojot ierobežojumus COVID-19 izplatību ārkārtējās situācijas spēkā esamības laikā. Bērnu dārzs tiks ēdināts uz vietas un 5.-6.grupas arī, izmantojot vienreizējās lietošanas traukus.

Lai varētu nodrošināt klātienes mācību procesu visos izglītības līmeņos ir jāievēro nepieciešamie drošības pasākumi – jānodrošina savlaicīga informēšana, jāievēro higiēna, personiskā veselības stāvokļa uzraudzība un distancēšanās. Skola ir iegādājusies mūsdienīgas temperatūras mērīšanas ierīces un elektroniskos dezinfekcijas līdekļu padeves iekārtas (uz sensoriem). Katru dienu, pirms mācību procesa uzsākšanas, Skola veiks darbiniekiem un izglītojāmiem ķermeņa temperatūras mērīšanu ar mērierīcēm:

* Mazā skolā, Rīgas ielā 5,-mēra ar bezkontakta termometru Rainbox;
* Lielā skolā,Skolas ielā 5,-mēra ar Kentix SmartSkan temperatūras mērierīci,

rezultātus ierakstot speciāli izveidotā žurnālā.

Ka katru gadu, gaidot savus skolēnus, skolas tehniskie darbinieki un arī celtnieki, pateicoties Domes papildus finansējumam šogad izremontēja divas klases un aprīkoja ar jaunām mēbelēm. Kapitāli izremontēta mazā skolas sporta zālīte un nopirkts jauns sporta aprīkojums un beidzot mazā skolā pirmsskolas grupām nopirktas jaunās mēbeles un sakārtots pagalms, ieklājot bruģi. Lai varētu reālizēt jaunos standartus un programmas iespēju robežas iegādāda mācību literatūra un metodiskais materiāls gan pirmsskolai, pamatskolai un vidusskolai.

Es gribu teikt, ka izdzīvos tikai tas, kurš mainīsies, līdzi ejot laikmetam. Mūsu vecajai, sirmajai skolai jājiet līdzi mūsdienīgajam laikmetam, saglabājot skolas un kultūrvēsturiskās vērtības.

Skaistkalnes vidusskolas direktore S.Vāverniece